राजस्थान एटीएस के अतिरिक्त महानिदेशक उमेश मिश्रा ने बताया कि हरियाणा स्थित एक कंस्ट्रक्शन कंपनी के मालिक 46 साल के कुमार ज्योति रंजन 10 महीने पहले एटीएस व एसओजी के संयुक्त ऑपरेशन में सामने आए अवैध हथियार उपलब्ध कराने वाले गिरोह से जुड़े हुए हैं। ज्योति पर अपने छोटे भाई व जम्मू-कश्मीर कैडर के आईएएस अधिकारी कुमार राजीव रंजन के जरिए दर्जनों लोगों को हथियार रखने का लाइसेंस उपलब्ध कराने का आरोप है। हालांकि मिश्रा ने ये भी कहा कि आईएएस अधिकारी की इस मामले में भूमिका की अभी जांच की जा रही है।